Waarskuwing aan strandgangersArgieffoto: https://pixabay.com Die Nasionale Seereddingsinstituut (NSRI) het strandgangers gewaarsku om versigtig te wees, veral tydens die nuwemaan-springgety wat oor die naweek sal voortduur. Volgens Craig Lambinon, woordvoerder van die NSRI, sal die springgety hoër as normale hoogwater en laer as normale laagwater, asook sterker sleurstrome veroorsaak. “Swemmers, roeiers en hengelaars moet bewus wees van springgety en ekstra versigtig wees. Sleurstrome is een van die grootste oorsake van verdrinking langs die kuslyn,” het Lambinon gesê. Hy het strandgangers versoek om slegs na strande te gaan waar daar ’n lewensredder aan diens is en in die afgebakende swemsones te swem.